酰氯

酰氯，係指包含-COCl基團嘅有機化合物，係酰鹵嘅其中一種。佢屬於羧酸衍生物，係羧酸嘅-OH基團俾氯換走咗之後產生嘅。最簡單嘅酰氯係甲酰氯，但係佢好唔穩定。

點整 
羧酸同五氯化磷、亞硫酰氯等反應就可以整到酰氯：

R-COOH + PCl5 -> R-COCl + POCl3 + HCl

R-COOH + SOCl2 -> R-COCl + SO2 + HCl

從上面嘅化學式可見，如果用亞硫酰氯反應嘅話，反應完除咗產物酰氯之外，其他副產物都係氣體，所以好容易將產物分離出嚟。反應機理如下：

反應

親核酰基取代反應 
酰氯入面由於氯嘅吸電子效應，所以連住氯嘅碳帶有較强嘅親電性。加上氯係個好好嘅離去基團，可以以氯離子嘅形式離開。所以酰氯係所有羧酸衍生物入面最活潑，好容易受到親核試劑嘅進攻。例如，酰氯同氨反應出酰胺，同水反應出羧酸，又或者同醇反應出酯。

有機化合物